Paglalakbay

Ang paglalakbay ay ang paggalaw ng mga tao sa pagitan ng magkakalayong lokasyong pangheograpiya. Maaaring maglakbay sa pamamagitan ng paglalakad, bisikleta, kotse, tren, bangka, bus, dyip, eroplano, barko, o iba pang paraan, may dala mang bagahe o wala, at maaaring patungong isang direksyon lamang o pabalik (round trip). Maaari ring kabilang sa paglalakbay ang mga panandaliang pananatili sa pagitan ng sunud-sunod na paggalaw, gaya ng sa kaso ng turismo.

 Dahilan 
Kabilang sa mga dahilan ng paglalakbay:

 turismo, paglalakbay para sa rekreasyon;"The Road to Travel: Purpose of Travel."  University of Florida, College of Liberal Arts and Sciences. (Compilation for History 3931/REL 3938 course.) Nakuha noong 2011. (sa Ingles) maaring ilapat ito sa paglalakbay mismo, o maaari na isang kailangan na puhunan ang paglalakbay upang makarating sa isang ninais na pook
 pagdalaw sa mga kaibigan at mag-anak
 pakipagkalakalan, sa kalumaan, ilang pangkat ng mga tao ang naglalakbay ng malawak na layo upang makipagpalitan ng mga produkto na makukuha lamang sa ilang lugar.
 pangkaraniwang paglalakbay (commuting)
 pagpunta sa mga iba't ibang lokasyon ng trabaho, kabilang ang mga pagpupulong
 komunidad ng mga taong layas (mga nomad) na lumilipat ng mula sa isang pook hanggang sa isa pang pook, sa halip na manirahan sa isang lugar lamang
 pagiging peregrino (pilgrimage), paglalakbay sa relihiyosong dahilan
 pagbabagong-lakas
 magboluntaryo sa kawanggawa
 makipagdigma o umalis sa digmaan
 magmisyon
 kumuha ng impormasyon
 sa kasiyahan ng paglalakbay
Ilan sa mga karaniwan na makasaysayang dahilan ng paglalakbay: mangibang-pook, paglalakbay ng peregrino, at eksplorasyon or ekspedisyon. Naging sanhi ang kalikasan ng tatlong ito ang pansarili at kultural na pagpapakasakit, tulad sa mga kaso ng mga Aboriginal, mga peregrino sa Mecca at si Kapitan James Cook. Sa isang banda, kadalasang pinahihintulot ng pakipagkalakalan ang pagpapalitan at paghalo ng mga kultura at dinala ang pagbabago sa mga tao. Nito lamang nakaraang ilang dantaon na simula nating naisip na kasingkahulugan ng paglalakbay ang kaisipan ng mga pista o bakasyon; sa ibang salita, ang pagtakas sa ating araw-araw na pagpupunyagi at paggawa. Sa pagdami ng bilang ng mga taong naglalakbay upang magbakasyon, dumami na rin ang mga ahensya ng paglalakbay, seguro sa paglalakbay, at opsyon ng pera sa paglalakbay.

 Mga uri ng paglalakbay pangheograpiko 
Maaaring lokal, rehiyonal, pambansa (domestiko), o pandaigdig ang paglalakbay. Sa ilang bansa, ang paglalakbay sa loob ng bansa subalit lampas sa sariling lugar ay maaaring mangailangan ng panloob na pasaporte, samantalang ang pandaigdigang paglalakbay ay karaniwang nangangailangan ng pasaporte at bisa. Karaniwang uri ng paglalakbay ang mga lakbay-pasyal. Ilang halimbawa ng mga lakbay-pasyal ay ang paglalayag na ekspedisyon, lakbayang maliit ang grupo, at paglalayag sa ilog (river cruise).

 Kaligtasan 
Binibigyang-diin ng mga kinauukulan ang kahalagahan ng pag-iingat upang matiyak ang kaligtasan sa paglalakbay."Tips for Traveling Abroad."  Bureau of Consular Affairs, U.S. Department of State. Nakuha noong 2011. (sa Ingles) Kapag naglalakbay sa ibang bansa, karaniwan ay ligtas at walang insidenteng nagaganap, subalit maaaring makaranas ang mga manlalakbay ng mga suliranin, krimen, at karahasan."A Safe Trip Abroad."  Bureau of Consular Affairs, U.S. Department of State. Nakuha noong Hulyo 2011. (sa Ingles) Kabilang sa mga dapat isaalang-alang para sa kaligtasan ang pagiging maalam sa paligid, pag-iwas na maging biktima ng krimen, pag-iwan ng mga sipi ng pasaporte at impormasyon sa iskedyul ng paglalakbay sa mapagkakatiwalaang mga tao, pagkuha ng segurong medikal na tanggap sa bansang binibisita, at pagrerehistro sa sariling embahada pagdating sa dayuhang bansa.

Maraming bansa ang hindi kumikilala sa mga lisensiya sa pagmamaneho mula sa ibang bansa; gayunman, tinatanggap ng karamihan sa mga bansa ang mga pandaigdigang pahintulot sa pagmamaneho (international driving permit)."Road Safety Overseas."  Bureau of Consular Affairs, U.S. Department of State. Nakuha noong Hulyo 2011. (sa Ingles) Madalas na hindi tanggap sa mga banyagang bansa ang mga polisiyang seguro sa sasakyan na inisyu sa sariling bansa, kaya karaniwang kailangan kumuha ng pansamantalang seguro sa sasakyan na may bisa sa bansang binibisita. Mainam ding pag-aralan ang mga patakaran at batas sa pagmamaneho ng bansang pupuntahan.

Lubhang ipinapayo ang pagsusuot ng sinturong pangkaligtasan para sa kaligtasan; maraming bansa ang may parusa para sa paglabag sa mga batas hinggil sa sinturong pangkaligtasan.

 Tingnan din 
 Paglalayag
 Pakikipagsapalaran

 Mga sanggunian 

Kategorya:Pansariling buhay
*